《读子游近诗复次前韵二首》
元代·方回

射至于侯又中侯，盍求诸己勿人求。
欲升海底珊瑚树，不藉沙人舴艋舟。
急要瑳磨删俚语，可容藻鉴徇常流。
端能过我论兹事，一听盆缫轧轧抽。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。